
ΝΟΜΟΣ ΥΠ’ΑΡΙΘ.2881 

Ρύθμιση θεμάτων ανέλκυσης ναυαγίων και άλλες 
διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

Εννοιολογικοί προσδιορισμοί 

1. Πλοίο ή πλωτό ναυπήγημα, νηολογημένο ή όχι, α¬ 
ποτελεί ναυάγιο, αν παυσει να έχει πλευστότητα και πα¬ 
ραμένει, ολόκληρο ή κατά μέρος, υπό την επιφάνεια 
της θάλασσας. 

Ναυάγιο αποτελεί και η κατασκευή, η οποία έχει περιέλ- 
θει σε κατάσταση, που κάνει αδύνατη την επαναχρησιμο- 
ποίηση κατά τον προορισμό της και παραμένει, ολόκληρη 
ή κατά μέρος, υπό την επιφάνεια της θάλασσας. 

Ναυάγιο αποτελεί και το φορτίο πλοίου ή πλωτού 
ναυπηγήματος ή το τμήμα ή παράρτημα πλοίου, πλω¬ 
τού ναυπηγήματος ή κατασκευής, που παραμένει, ολό¬ 
κληρο ή κατά μέρος, υπό την επιφάνεια της θάλασσας. 

2. Με τον όρο "Οργανισμός" στις επόμενες διατάξεις 
νοείται το κατά περίπτωση αρμόδιο νομικό πρόσωπο 
του δημόσιου τομέα ή η δημόσια υπηρεσία, που ασκεί 
τη διοίκηση και διαχείριση λιμένα, διώρυγας ή διαύλου. 

Άρθρο 2 

Ναυάγια σε λιμένες, διώρυγες, διαύλους 

1. Ο κύριος ναυαγίου, το οποίο αποτελεί κίνδυνο για 
τη ναυσιπλοΐα σε περιοχή λιμένα, σε διώρυγα ή σε δί¬ 
αυλο ή παρεμποδίζει την προσόρμιση, την αγκυροβο¬ 
λιά, την παραβολή, τη χρήση των κρηπιδωμάτων και γε¬ 
νικά τη λειτουργία τους ή προσβάλλει ή απειλεί να προ¬ 
σβάλλει το περιβάλλον, υποχρεούται να το ανελκύσει 
και απομακρύνει εκτός λιμένα, διώρυγας ή διαύλου, ό¬ 
πως έχει ή κατά τμήματα ή, αν επιβάλλεται από τις πε¬ 
ριστάσεις, να το μετατοπίσει ή καταστρέψει ή με οποι- 
ονδήποτε τρόπο εξουδετερώσει, σύμφωνα με τις ισχύ- 
ουσες διατάξεις. 

2. Ο Οργανισμός προσκαλεί εγγράφως τον κύριο να 


προβεί στις αναγκαίες κατά την προηγούμενη παρά¬ 
γραφο ενέργειες, για να εξαλειφθεί κάθε κίνδυνος και 
να αποτραπεί κάθε δυσμενής συνέπεια από την ύπαρ¬ 
ξη του ναυαγίου, ορίζοντας εύλογη κατά περίπτωση 
προθεσμία, που δεν μπορεί να υπερβεί τους τρεις (3) 
μήνες και δηλώνοντας συγχρόνως ότι σε διαφορετική 
περίπτωση θα προβεί στις ενέργειες αυτές με ευθύνη 
και με δαπάνες του κυρίου, οι οποίες σε περίπτωση μη 
άμεσης καταβολής, καταλογίζονται σε βάρος του και 
εισπράττονται σύμφωνα με τις διατάξεις περί είσπρα¬ 
ξης δημοσίων εσόδων. Η προθεσμία μπορεί να παρα- 
ταθεί μέχρι δύο (2) μήνες ακόμα. Όταν ο κύριος έχει ή¬ 
δη αρχίσει να προβαίνει σε εμφανείς πράξεις για την α¬ 
πομάκρυνση του ναυαγίου και συντρέχουν εξαιρετικές 
περιπτώσεις, μπορεί να χορηγηθεί επιπλέον παράταση 
από τον Υπουργό Εμπορικής Ναυτιλίας. Οι προθεσμίες 
δεσμεύουν και κάθε διάδοχο του κυρίου μετά την επί¬ 
δοση ή δημοσίευση της πρόσκλησης. 

3. Η πρόσκληση επιδίδεται από δικαστικό επιμελητή, 
στον κύριο ή στον αντιπρόσωπό του, στους δανειστές, 
που αναγράφονται στο ναυτικό υποθηκολόγιο ή στο βι¬ 
βλίο κατασχέσεων του λιμένα νηολόγησης και, αν πρό¬ 
κειται για ναυάγιο αλλοδαπού πλοίου, στους δανει¬ 
στές, που αναγράφονται στο βιβλίο της Λιμενικής Αρ¬ 
χής του λιμένα, όπου βρίσκεται το ναυάγιο. 

Αν ο κύριος και ο αντιπρόσωπός του, διαμένουν ή έ¬ 
χουν την έδρα τους στο εξωτερικό, η πρόσκληση επιδί¬ 
δεται στον Υπουργό Εξωτερικών και, αν είναι αλλοδα¬ 
ποί, στην Προξενική Αρχή του κράτους της ιθαγένειάς 
τους ή στην Προξενική Αρχή άλλου κράτους, που αντι¬ 
προσωπεύει τα συμφέροντα του κράτους της ιθαγένει- 
άς τους στην Ελλάδα. 

Αν ο κύριος και ο αντιπρόσωπός του δεν είναι δυνατό 
να προσδιοριστούν ή είναι άγνωστης διαμονής, η πρό¬ 
σκληση επιδίδεται στον εισαγγελέα του πρωτοδικείου, 
στην περιφέρεια του οποίου βρίσκεται το ναυάγιο και 
συγχρόνως δημοσιεύεται σε δύο ημερήσιες εφημερί¬ 
δες της Αθήνας, ευρείας κυκλοφορίας, κατά προτίμη¬ 
ση ναυτιλιακού περιεχομένου. 

Η επίδοση γίνεται κατά τα λοιπά και συντελείται όπως 
ορίζουν οι σχετικές διατάξεις του Κώδικα Πολιτικής Δι¬ 
κονομίας. 

4. Αν ο κύριος δεν εκπληρώσειτην υποχρέωσή του, ο 
Οργανισμός μπορεί, ως νόμιμος εντολοδόχος του, να 
εκτελέσει τις πράξεις που αναγράφονται στην πρό¬ 
σκληση είτε με ίδια αυτού μέσα και προσωπικό είτε με 
ανάθεση των σχετικών εργασιών σε τρίτο. 

5. Αν η εκτέλεση των πράξεων αυτών από τον Οργα¬ 
νισμό κρίνεται, λόγω των ειδικών συνθηκών της συγκε¬ 
κριμένης περίπτωσης, αδύνατη ή απρόσφορη ή ασύμ¬ 
φορη, ο Οργανισμός μπορεί να εκποιήσει το ναυάγιο ή 
τμήματα αυτού, με ανοικτό πλειοδοτικό διαγωνισμό. 

Ο πλειοδότης υποχρεούται να ανελκύσει και απομα- 
κρύνειτο ναυάγιο μέσα στην οριζόμενη στη διακήρυξη 
προθεσμία. 

Από την κατακύρωση και την καταβολή του τιμήμα¬ 
τος, ο πλειοδότης θεωρείται ότι παραλαμβάνειτο ναυ¬ 
άγιο, αποκτά την κυριότητάτου ελεύθερη από κάθε δι¬ 
καίωμα τρίτου και μπορεί, αν συντρέχει λόγος, να ζη¬ 
τήσει την καταχώριση περίληψης της κατακυρωτικής 
έκθεσης ή τη διαγραφή από το νηολόγιο. Για την κατα¬ 
χώριση ή τη διαγραφή δεν απαιτείται βεβαίωση του άρ¬ 
θρου 19παρ. 1 του Ν. 27/1975 (ΦΕΚ77 Α') και το πιστο¬ 
ποιητικό του άρθρου 88παρ. 5του Κ.Ν. 792/1978 (ΦΕΚ 
220 Α'), όπως ερμηνεύτηκε αυθεντικά από το άρθρο 1 
παρ. 6του Ν. 1711/1987 (ΦΕΚ 109 Α'). 

Η κυριότητάτου πλειοδότη τελεί υπό τη διαλυτική αί¬ 
ρεση της μη εμπρόθεσμης ανέλκυσης και απομάκρυν¬ 
σης του ναυαγίου. Η ανέλκυση και απομάκρυνση του 
ναυαγίου πιστοποιείται από τον Οργανισμό. 

Ο Οργανισμός αφαιρεί από το τίμημα τις δαπάνες εκ¬ 
ποίησης, αυξημένες κατά ποσοστό δέκα τοις εκατό 
(10%) και καταθέτει το υπόλοιπο στο Ταμείο Παρακα¬ 
ταθηκών και Δανείων υπέρ του κυρίου, ο οποίος και κα¬ 
λείται να παραλάβειτο οικείο γραμμάτιο παρακαταθή¬ 
κης. Γιατην κατάθεση ειδοποιείται η αρμόδια δημόσια 
οικονομική υπηρεσία, το Ναυτικό Απομαχικό Ταμείο, οι 
δανειστές που αναφέρονται στο πρώτο εδάφιο της πα¬ 
ραγράφου 3 και, αν είχε επιβληθεί αναγκαστική κατά¬ 
σχεση στο ναυάγιο, ο υπάλληλος του πλειστηριασμού. 

Στην τελευταία περίπτωση η κατάθεση γίνεται με τον 
όρο να αποδοθεί το τίμημα ύστερα από εντολή του υ¬ 
παλλήλου του πλειστηριασμού. 

Με την επιφύλαξη της διάταξηςτου προηγούμενου ε¬ 
δαφίου, το τίμημα αποδίδεται στον κύριο μετά παρέ¬ 
λευση έξι (6) μηνών από την ημέρα που ο Οργανισμός 
θα δηλώσει ότι έγινε η ανέλκυση και απομάκρυνση του 
ναυαγίου. Μετά την παρέλευση έτους από την ημέρα 
αυτήν, ο Οργανισμός δικαιούται να αναλάβειτο τίμημα, 
αν δεν ζητηθεί αυτό από τον κύριο ή δεν ασκήσουν δι¬ 
καιώματα δανειστές. 

6. Ο Οργανισμός μπορεί να προβαίνει με ένα διαγω¬ 
νισμό σε εκποίηση περισσότερων ναυαγίων, των οποί¬ 
ων οι κύριοι δεν εκπλήρωσαν την υποχρέωσή τους. 

7. Αν ο διαγωνισμός αποβεί άκαρπος, επαναλαμβά¬ 
νεται μέσα σε δύο (2) μήνες. Αν αποβεί άκαρπος και ο 
επαναληπτικός διαγωνισμός, ο Οργανισμός μπορεί να 
προκηρύξει ανοικτό μειοδοτικό διαγωνισμό για την α¬ 
νέλκυση και απομάκρυνση του ναυαγίου ή τμημάτων 
αυτού, από τον μειοδότη, στον οποίο και θα μεταβιβά¬ 
σει το ναυάγιο κατά κυριότητα. 


Ο Οργανισμός έχει το δικαίωμα αυτό και όταν ο πλει¬ 
οδότης του πρώτου ή επαναληπτικού διαγωνισμού δεν 
εκτελέσει την υποχρέωση, την οποία ανέλαβε σύμφω¬ 
να με την παράγραφο 5. 

Στην περίπτωση μειοδοτικού διαγωνισμού εφαρμό¬ 
ζονται αναλόγως οι διατάξεις του δεύτερου, τρίτου και 
τέταρτου εδαφίου της παραγράφου 5 και η διάταξη της 
παραγράφου 6. 

8. Ο κύριος, ο δανειστής που αναφέρεται στο πρώτο 
εδάφιο της παραγράφου 3 και όποιος έχει έννομο συμ¬ 
φέρον για το ναυάγιο, δικαιούται να δηλώσει σε οποιο- 
δήποτε στάδιο των ανωτέρω διαδικασιών και μέχρι την 
κατακύρωση, ότι αναλαμβάνει να εκτελέσει ό,τι ορίζε¬ 
ται στην πρόσκληση, καταθέτοντας επαρκή εγγύηση 
για την κάλυψη των δαπανών, που έγιναν από τον Ορ¬ 
γανισμό, καθώς και των δαπανών, που απαιτούνται για 
την εκτέλεση των σχετικών εργασιών στην καθοριζόμε¬ 
νη σύμφωνα με την παράγραφο 2 προθεσμία. Η εγγύη¬ 
ση καταπίπτει υπέρ του Οργανισμού, αν ο κύριος, ο δα¬ 
νειστής ή ο τρίτος δεν εκτελέσει τις καθορισμένες στην 
πρόσκληση εργασίες. Στην περίπτωση που ασκηθεί το 
ανωτέρω δικαίωμα, αναστέλλεται η άσκηση των δικαι¬ 
ωμάτων του Οργανισμού για διάστημα ίσο προς την 
προθεσμία, που έχει οριστεί και για μία μόνο φορά. 

9. Σε περίπτωση που, κατά την κρίση του Οργανι¬ 
σμού, προκαλείται από την αναβολή της άμεσης ανέλ¬ 
κυσης, απομάκρυνσης ή εξουδετέρωσης του ναυαγί¬ 
ου, σοβαρός κίνδυνος στην κίνηση του λιμένα, διώρυ¬ 
γας ή διαύλου ή στην ασφάλεια των εγκαταστάσεών 
τους ή αναιρείται ουσιωδώς η λειτουργία τους ή προ¬ 
σβάλλεται σοβαρά ή απειλείται σοβαρή προσβολή του 
θαλάσσιου περιβάλλοντος ή αποκλείεται ή δυσχεραί- 
νεται ουσιωδώς η συγκοινωνία από τη θάλασσα και ο 
κύριος δεν προβαίνει αμέσως στις ενέργειες, που ορί¬ 
ζονται στην παράγραφο 1, ο Οργανισμός μπορεί κατά 
παρέκκλιση από τις διατάξεις των προηγούμενων πα¬ 
ραγράφων να εκτελέσει αμέσως ή να μεριμνήσει για 
την άμεση εκτέλεση των απαραίτητων ενεργειών με ο- 
ποιονδήποτε τρόπο, από αυτούς που προβλέπονται 
στις προηγούμενες παραγράφους, κρίνει ότι είναι πιο 
πρόσφορος. 

Άρθρο 3 

Επικίνδυνα και επιβλαβή πλοία σε λιμένες, διώρυγες, 
διαύλους 

1. Ο κύριος ή ο εφοπλιστής πλοίου, το οποίο παραμέ¬ 
νει στην περιοχή λιμένα, διώρυγας ή διαύλου και η όλη 
κατάστασή του δημιουργεί κίνδυνο βύθισής του ή κίν¬ 
δυνο στη ναυσιπλοΐα ή προσβάλλει ή απειλεί να προ¬ 
σβάλλει το περιβάλλον, υποχρεούται νατό απομακρύ- 
νει εκτός λιμένα, διώρυγας ή διαύλου ή, αν επιβάλλεται 
από τις περιστάσεις, να το εξουδετερώσει με οποιον- 
δήποτε τρόπο σύμφωνα με τις ισχύουσες διατάξεις. 

2. Ο Οργανισμός προσκαλεί εγγράφως τον κύριο ή 
και τον εφοπλιστή να προβεί στις αναγκαίες ενέργειες, 
ορίζοντας εύλογη αρχική προθεσμία, η οποία δεν μπο¬ 
ρεί να υπερβείτουςδύο (2) μήνες και δηλώνοντας συγ¬ 
χρόνως, ότι σε διαφορετική περίπτωση θα αναλάβει να 
προβεί στην απομάκρυνση ή εξουδετέρωση του πλοί- 

ου με ευθύνη και με δαπάνες τους, οι οποίες σε περί¬ 
πτωση μη άμεσης καταβολής, καταλογίζονται σε βά¬ 
ρος τους και εισπράττονται σύμφωνα με τις διατάξεις 
περί είσπραξης δημοσίων εσόδων. 

3. Η πρόσκληση του Οργανισμού επιδίδεται κατά τα 
οριζόμενα στην παράγραφο 3 του προηγούμενου άρ¬ 
θρου στον κύριο ή στον εφοπλιστή ή στον αντιπρόσω¬ 
πό τους ή στον πλοίαρχο ή στον πράκτορα του πλοίου, 
εφόσον υπάρχουν και στους δανειστές, που αναφέρο- 
νται στην παράγραφο αυτήν. 

4. Ο κύριος και ο εφοπλιστής του πλοίου ευθύνονται 
εις ολόκληρον για κάθε ζημιά που προκαλείται εξαιτίας 
της κατάστασης του πλοίου, καθώς και για κάθε ζημιά 
ή δαπάνη που προκαλείται εξαιτίας της απομάκρυνσης 
ή εξουδετέρωσής του. 

5. Κατά τα λοιπά εφαρμόζονται αναλόγως οι διατά¬ 
ξεις του προηγούμενου άρθρου. 

6. Αν έχει επιβληθεί αναγκαστική κατάσχεση και ο δα¬ 
νειστής ασκήσει το κατά την παράγραφο 8 του προη¬ 
γούμενου άρθρου δικαίωμα, οι δαπάνες του για την α¬ 
πομάκρυνση του πλοίου και την εξάλειψη των κινδύνων 
και των επιβλαβών συνεπειών προαφαιρούνται από το 
πλειστηρίασμα. 

7. Οι διατάξεις του άρθρου αυτού εφαρμόζονται και 
σε πλωτά ναυπηγήματα, φορτία και άλλες κατασκευές, 
που βρίσκονται ή έχουν τοποθετηθεί, έστω και προσω¬ 
ρινά, στη θάλασσα ή έχουν εγκατασταθεί στο θαλάσ¬ 
σιο βυθό. 

Άρθρο 4 

Επικίνδυνα και επιβλαβή ναυάγια και πλοία, εκτός 

λιμένων, διωρύγων ή διαύλων ή σε άλλη θαλάσσια 
περιοχή 

1. Ο κύριος ναυαγίου, που βρίσκεται στα χωρικά ύδα- 
τα, αλλά έξω από τη θαλάσσια ζώνη ευθύνης Οργανι¬ 
σμού και εμποδίζειτην ελεύθερη ναυσιπλοΐα ή την προ¬ 
σέγγιση στην ακτή ή την άσκηση ναυτικών ή άλλων 
δραστηριοτήτων ή προσβάλλει ή απειλεί να προσβάλ¬ 
λει το περιβάλλον, έχει την υποχρέωση, που ορίζεται 
στην παράγραφο 1 του άρθρου 2, και προσκαλείται εγ- 
γράφως από την αρμόδια Λιμενική Αρχή να εκπληρώ¬ 
σει την υποχρέωση αυτήν. Κατά τα λοιπά εφαρμόζο¬ 
νται ανάλογα οι διατάξεις του άρθρου 2. 

2. Ο κύριος ή ο εφοπλιστής πλοίου, το οποίο παραμέ¬ 
νει στα χωρικά ύδατα, αλλά έξω από τη θαλάσσια ζώνη 
ευθύνης Οργανισμού και η όλη κατάστασή του δημι¬ 
ουργεί κίνδυνο βύθισής του ή προσβάλλει ή απειλεί να 
προσβάλλει το περιβάλλον, έχει την υποχρέωση, που 
ορίζεται στην παράγραφο 1 του άρθρου 3, και προσκα¬ 
λείται εγγράφως από την αρμόδια Λιμενική Αρχή να εκ¬ 
πληρώσει την υποχρέωση αυτήν. Κατά τα λοιπά εφαρ¬ 
μόζονται ανάλογα οι διατάξεις των άρθρων 2 και 3. 

Άρθρο 5 

Επιβλαβή πλοία λόγω ακινησίας 

1. Ο κύριος ή ο εφοπλιστής πλοίου, το οποίο παραμέ¬ 
νει στην περιοχή λιμένα, διώρυγας ή διαύλου ή σε άλλο 
μέρος των χωρικών υδάτων χωρίς άδεια και εμποδίζει 


την προσόρμιση, την αγκυροβολιά, την παραβολή, την 
κίνηση και γενικά τη λειτουργία τους ή την ελεύθερη 
ναυσιπλοΐα ή την προσέγγιση στην ακτή ή την άσκηση 
ναυτικών ή άλλων δραστηριοτήτων, υποχρεούταινατο 
απομακρύνει χωρίς καθυστέρηση και να εξαλείψει κά¬ 
θε επιβλαβή από αυτό συνέπεια, σύμφωνα με τις ισχύ- 
ουσες διατάξεις. 

2. Αν ο υπόχρεος αδρανήσει, ο Οργανισμός ή η Λιμε¬ 
νική Αρχή, μπορεί να το μετακινήσει προσωρινά σε άλ¬ 
λη θέση στην περιοχή του ίδιου ή άλλου λιμένα, διώρυ¬ 
γας ή διαύλου ή των χωρικών υδάτων, ύστερα από συ¬ 
νεννόηση με τον οικείο Οργανισμό ή και τη Λιμενική 
Αρχή. Ο κύριος και ο εφοπλιστής του πλοίου ευθύνο- 
νται εις ολόκληρον για κάθε ζημιά που προκαλείται ε¬ 
ξαιτίας της ακινησίας του πλοίου, καθώς και για κάθε 
ζημιά ή δαπάνη που προκαλείται εξαιτίας της μετακίνη¬ 
σής του. 

3. Αν το πλοίο παραμείνει στην κατά την προηγούμε¬ 
νη παράγραφο προσωρινή θέση περισσότερο από έξι 
(6) μήνες, χωρίς ο κύριος ή ο εφοπλιστής νατό χρησι¬ 
μοποιήσει κατά τον προορισμό του ή να ενεργήσει εμ¬ 
φανείς υλικές πράξεις, πρόσφορες για τη χρησιμοποί¬ 
ησή του αυτήν και την απομάκρυνσή του, αν και η θέση 
που καταλαμβάνει είναι αναγκαία για την εξυπηρέτηση 
άλλων πλοίων ή για την ικανοποίηση άλλων αναγκών 
του λιμένα, της διώρυγας ή του διαύλου ή της ναυσι¬ 
πλοΐας ή για την προσέγγιση στην ακτή ή για την άσκη¬ 
ση ναυτικών ή άλλων δραστηριοτήτων, ο Οργανισμός ή 
η Λιμενική Αρχή προσκαλεί εγγράφως τον κύριο ή, κα¬ 
τά την κρίση τους, και τον εφοπλιστή, να το απομακρύ- 
νει και να εξαλείψει κάθε επιβλαβή συνέπεια, ορίζοντας 
εύλογη κατά περίπτωση προθεσμία, που δεν μπορεί να 
υπερβείτονένα (1) μήνα και δηλώνοντας συγχρόνως ό¬ 
τι σε διαφορετική περίπτωση θα προβεί για λογαρια¬ 
σμό του στην εκποίηση του πλοίου με ανοικτό πλειοδο¬ 
τικό διαγωνισμό, για να απομακρυνθεί αυτό από τον 
πλειοδότη. 

4. Στις κατά την προηγούμενη παράγραφο ενέργειες 
μπορεί να προβεί ο Οργανισμός ή η Λιμενική Αρχή και 
όταν η προσωρινή μετακίνηση από την ίδια, σύμφωνα 
με την παράγραφο 2, κρίνεται, λόγω των ειδικών συν¬ 
θηκών της συγκεκριμένης περίπτωσης, αδύνατη, α¬ 
πρόσφορη ή ασύμφορη. 

5. Η προθεσμία των παραγράφων 3 και 4 μπορεί να 
παραταθεί μέχρι ένα (1) μήνα. Σε εξαιρετικές περιπτώ¬ 
σεις μπορεί να χορηγηθεί επιπλέον παράταση μέχρι 
δύο (2) μήνες από τον Υπουργό Εμπορικής Ναυτιλίας. 

6. Κατά τα λοιπά εφαρμόζονται αναλόγως οι διατά¬ 
ξεις των παραγράφων 2 έως 6 και 8 του άρθρου 2 και 
των παραγράφων 3, 4 και 6 του άρθρου 3. 

7. Ο κύριος ή ο εφοπλιστής πλοίου, που κατά την έ¬ 
ναρξη της ισχύος του νόμου αυτού, παραμένει, χωρίς 
άδεια, στην περιοχή λιμένα, διώρυγας ή διαύλου ή σε 
άλλο μέρος των χωρικών υδάτων, για χρονικό διάστη¬ 
μα που υπερβαίνει τα δύο (2) έτη και έχει καταστεί επι¬ 
βλαβές με την έννοια της παραγράφου 1, υποχρεούται 
να το απομακρύνει χωρίς καθυστέρηση και να εξαλεί¬ 
ψει κάθε επιβλαβή από αυτό συνέπεια, σύμφωνα με τις 
ισχύουσες διατάξεις. 

Αν ο υπόχρεος αδρανήσει, εφαρμόζονται οι διατά¬ 
ξεις των παραγράφων 3, 5 και 6. 

8. Οι διατάξεις του άρθρου αυτού εφαρμόζονται και 
σε πλωτά ναυπηγήματα, φορτία και άλλες κατασκευές, 
που βρίσκονται ή έχουν τοποθετηθεί, έστω και προσω¬ 
ρινά, στη θάλασσα ή έχουν εγκατασταθεί στο θαλάσ¬ 
σιο βυθό. 

Άρθρο 6 

Εξουσιοδοτήσεις 

1. Με απόφαση του Υπουργού Εμπορικής Ναυτιλίας 
καθορίζονται: 

α) η διαδικασία και το περιεχόμενο της σύμβασης α¬ 
νάθεσης έργου, που προβλέπεται στην παράγραφο 4 
του άρθρου 2, 

β) η διαδικασία και οι όροι, τα δικαιώματα και οι υπο¬ 
χρεώσεις των διαγωνιζομένων, οι συνέπειες σε περί¬ 
πτωση μη συμμόρφωσής τους με αυτές, τα θέματα κα¬ 
τάθεσης και απόδοσης του τιμήματος, των εγγυήσεων, 
της επανάληψης του διαγωνισμού και κάθε άλλο θέμα 
σχετικό με τη διενέργεια του διαγωνισμού, που προ- 
βλέπεται στην παράγραφο 5 του άρθρου 2, 

γ) η διαδικασία και οι όροι, τα δικαιώματα και οι υπο¬ 
χρεώσεις των διαγωνιζομένων, οι συνέπειες σε περί¬ 
πτωση μη συμμόρφωσής τους με αυτές, τα θέματα α- 
ναδείξεως μειοδότη, υπολογισμού της χαμηλότερης 
προσφοράς, καταβολής αμοιβής, κατάθεσης, απόδο¬ 
σης και κατάπτωσης της εγγυήσεως, επανάληψης του 
διαγωνισμού και κάθε άλλο θέμα σχετικό με τη διενέρ¬ 
γεια του διαγωνισμού, που προβλέπεται στην παρά¬ 
γραφο 7 του άρθρου 2, 

δ) ο προσδιορισμός του ποσού, τα θέματα κατάθε¬ 
σης, απόδοσης και κατάπτωσης, τυχόν εξαιρετικές πε¬ 
ριπτώσεις περιορισμού ή απαλλαγής από την υποχρέ¬ 
ωση και κάθε αναγκαία λεπτομέρεια για την εγγύηση, 
που προβλέπεται στην παράγραφο 8 του άρθρου 2. 

2. Οι αποφάσεις, που εκδίδονται με την εξουσιοδότη¬ 
ση της παραγράφου 1, εφαρμόζονται και από κάθε Ορ¬ 
γανισμό, εκτός αν το Διοικητικό Συμβούλιο του Οργα¬ 
νισμού αποφασίσει να καθορίσει κάθε θέμα της προη¬ 
γούμενης παραγράφου με Κανονισμό, που εκδίδεται 
σύμφωνα με τις οργανικές του διατάξεις και εγκρίνεται 
από τον Υπουργό Εμπορικής Ναυτιλίας. 

Άρθρο 7 

Υποχρεωτική ασφάλιση πλοίων, πλωτών ναυπηγημά¬ 
των και κατασκευών στη θάλασσα 

1. Ο κύριος ή ο εφοπλιστής πλοίου, το οποίο παραμέ¬ 
νει ή καταπλέει σε ελληνικό λιμένα ή θαλάσσιο τερμα¬ 
τικό σταθμό ή αποπλέει, υποχρεούται να διατηρεί σε ι¬ 
σχύ βεβαίωση ασφάλισης ασφαλιστικής επιχείρησης ή 
διεθνώς αναγνωρισμένου αλληλασφαλιστικού συνε¬ 
ταιρισμού ή εγγυητική επιστολή πιστωτικού ιδρύματος 
(εγγυητή), που λειτουργεί νόμιμα στην Ελλάδα ή άλλο 
κράτος του Ευρωπαϊκού Οικονομικού Χώρου και έχει 
το δικαίωμα αυτό, για την κάλυψη της ευθύνης τους έ¬ 
ναντι του Δημοσίου ή Οργανισμού, που απορρέει από 
το νόμο αυτόν. 


2. Το ύψος της ελάχιστης ασφάλισης ή εγγύησης των 
πλοίων είναι το οριζόμενο ως όριο αστικής ευθύνης για 
απαιτήσεις σύ μφωνα με την υποπαράγραφο 1 β του άρ¬ 
θρου 6 της Δ.Σ. "για τον περιορισμό της ευθύνης για 
ναυτικές απαιτήσεις 1976", που κυρώθηκε με το Ν. 
1923/1991 (ΦΕΚ 13 Α'). 

3. Το ύψος της ελάχιστης ασφάλισης ή εγγύησης των 
πλωτών ναυπηγημάτων και κατασκευών στη θάλασσα 
ορίζεται σε πενήντα χιλιάδες (50.000) δραχμές ανά τε¬ 
τραγωνικό μέτρο της επιφάνειας, που προκύπτει από 
τον πολλαπλασιασμό του ολικού μήκους επί το πλάτος 
νηολόγησής τους. 

4. Το Δημόσιο ή ο Οργανισμός έχει ευθεία αγωγή κα¬ 
τά του ασφαλιστή ή εγγυητή. Ο ασφαλιστής ή ο εγγυη¬ 
τής δεν έχει κατ’ αυτού ενστάσεις από τη σχέση ασφα- 
λίσεως ή εγγυήσεως, που τον συνδέει με τον κύριο ή 
τον εφοπλιστή. 

5. Ο ασφαλιστής ή ο εγγυητής απαλλάσσεται από κά¬ 
θε υποχρέωση, αν αναλάβει με δήλωσή του και εκτελέ- 
σει άμεσα όσα ορίζονται στην παράγραφο 1 του άρ¬ 
θρου 2 του νόμου αυτού για την ανέλκυση και απομά¬ 
κρυνση του ναυαγίου. 

6. Η ασφάλιση αποδεικνύεται με πιστοποιητικό, που 
εκδίδεται από τον ασφαλιστή, στο οποίο αναφέρεται, ε¬ 
κτός από τα λοιπά στοιχεία της κατά τ’ ανωτέρω ειδικής 
ασφάλισης, υποχρεωτικά και ο αμετάκλητος όρος για 
την ευθεία απαίτηση του δικαιούχου ασφαλίσεως με 
μόνη τη δήλωση πραγματοποιήσεωςτων δαπανών, χω¬ 
ρίς υποχρέωση γνωστοποιήσεως και της επελεύσεως 
του κινδύνου και ανεξάρτητα από σχετική δήλωση του 
πλοιοκτήτη ή εφοπλιστή ή παράλειψή του για τέτοια 
γνωστοποίηση, ως και παραίτηση του ασφαλιστή από 
το δικαίωμα προβολής ενστάσεων από την ασφαλιστι¬ 
κή σύμβαση κατά του Δημοσίου ή του Οργανισμού. 

7. Η λήξη ή η άρση της ασφαλιστικής σχέσης δεν α¬ 
ντιτάσσεται κατά του δικαιούχου, εκτός αν έχει γνω¬ 
στοποιηθεί εγγράφως σε αυτόν ένα μήνα προηγουμέ¬ 
νως. 

8. Το πιστοποιητικό ασφάλισης ή η εγγυητική επιστο¬ 
λή φέρεται επί του πλοίου με ευθύνη του πλοιάρχου 
του, ο οποίος οφείλει να το επιδεικνύει και να χορηγεί 
αντίγραφό του, κάθε φορά, που θα ζητηθεί από την Αρ¬ 
χή ή τον Οργανισμό. Την υποχρέωση αυτή, για πλοίο 
χωρίς πλήρωμα ή πλωτό ναυπήγημα ή κατασκευή στη 
θάλασσα, έχει ο κύριος ή εφοπλιστής ή ο αντιπρόσω¬ 
πός του. 

9. Από την υποχρεωτική ασφάλιση ή εγγύηση, εξαι¬ 
ρείται πλοίο ή πλωτό ναυπήγημα ή κατασκευή στη θά¬ 
λασσα, που ανήκει στο Δημόσιο ή στον Οργανισμό ή σε 
αλλοδαπό Δημόσιο, με τον όρο της αμοιβαιότητας. 

10. Με κοινή απόφαση των Υπουργών Οικονομικών, 
Ανάπτυξης, Περιβάλλοντος, Χωροταξίας καιΔημόσιων 
Έργων και Εμπορικής Ναυτιλίας, καθορίζεται ποια 
πλοία με βάση το ολικό μήκος ή την ολική χωρητικότη- 
τάτους και ποια πλωτά ναυπηγήματα ή κατασκευές, με 
βάση το ολικό μήκος και πλάτος τους εξαιρούνται από 
την ανωτέρω ασφάλιση ή εγγύηση, ο τύπος και η γλώσ¬ 
σα έκδοσης, τα λοιπά στοιχεία του περιεχομένου του 
πιστοποιητικού ή της εγγυητικής επιστολής, ποιοι είναι 

οι διεθνώς αναγνωρισμένοι αλληλασφαλιστικοί συνε¬ 
ταιρισμοί και κάθε άλλο θέμα σχετικό με την εφαρμογή 
των διατάξεων των προηγούμενων παραγράφων. 

Με όμοια απόφαση μπορεί να ανακαθορίζεται το ύ¬ 
ψος της ελάχιστης ασφάλισης ή οικονομικής εγγύη¬ 
σης, που ορίζονται στις παραγράφους 2 και 3. 

Άρθρο 8 
Κυρώσεις 

1. Για κάθε παράβαση των διατάξεων του νόμου αυ¬ 
τού και των αποφάσεων, που θα εκδοθούν σε εκτέλεσή 
του, ανεξάρτητα από άλλες συνέπειες, επιβάλλεται με 
αιτιολογημένη απόφαση του προϊσταμένου της Λιμενι¬ 
κής Αρχής πρόστιμο από διακόσιες χιλιάδες (200.000) 
μέχρι δέκα εκατομμύρια (10.000.000) δραχμές. Σε πε¬ 
ρίπτωση μη συμμόρφωσης, μετά προηγούμενη υπό¬ 
μνηση των διατάξεων του παρόντος από τη Λιμενική 
Αρχή, τα ανωτέρω όρια προστίμου διπλασιάζονται. 

2. Η διαδικασία επιβολής του προστίμου αρχίζει από 
τη σύνταξη βεβαίωσης της παράβασης απάτη Λιμενική 
Αρχή, που τη διαπίστωσε. 

Ο παραβάτης καλείται να εκθέσει τις απόψεις του μέ¬ 
σα σε δύο (2) ημέρες από την επίδοση της κλήσης. 

Από τη σύνταξη βεβαίωσης της παράβασης και μέχρι 
την πληρωμή του προστίμου ή την απαλλαγή αυτού, 
κατά του οποίου βεβαιώθηκε η παράβαση, απαγορεύ¬ 
εται ο απόπλους του πλοίου. Ο απόπλους επιτρέπεται, 
αν κατατεθεί ισόποση προς το πρόστιμο εγγυητική επι¬ 
στολή πιστωτικού ιδρύματος, όπως ορίζεται στην πα¬ 
ράγραφο 1 του άρθρου 7 και σε περίπτωση, που δεν εί¬ 
ναι δυνατή η άμεση προσκόμιση της ανωτέρω εγγυητι¬ 
κής επιστολής, αν παρασχεθεί άλλη επαρκής 
ασφάλεια. 

3. Η προθεσμία προσφυγής και η προσφυγή στο αρ¬ 
μόδιο δικαστήριο, κατά της απόφασης επιβολής προ¬ 
στίμου, δεν αναστέλλει την εκτέλεση αυτής. 

4. Το ύψος των προστίμων που επιβάλλονται, σύμφω¬ 
να με τις διατάξεις του άρθρου αυτού, εξαρτάται ιδίως 
από τις συνθήκες τέλεσης της παράβασης, το βαθμό ε¬ 
πανάληψης αυτής, τη βαρύτητά της και τη βλάβη που 
προκλήθηκε στο κράτος ή στον τουρισμό ειδικότερα. 

5. Με προεδρικό διάταγμα, που εκδίδεται ύστερα α¬ 
πό πρόταση των Υπουργών Εμπορικής Ναυτιλίας και 
Οικονομικών, μπορούν να αυξομειώνονται τα όρια του 
προστίμου της παραγράφου 1 του άρθρου αυτού. 

Άρθρο 9 

Γενικές διατάξεις 

1. Ο κύριος του ναυαγίου και ο κατά περίπτωση υπό¬ 
χρεος σύμφωνα με τις διατάξεις του παρόντος, για την 
εξάλειψη των κινδύνων και αποτροπή των δυσμενών 
συνεπειών από ναυάγιο ή πλοίο, ευθύνονται για κάθε 
ζημιά ή βλάβη που προκαλείται από αυτό. 

2. Κατάσχεση, μεσεγγύηση, διαταγή μη μεταβολής 
της κατάστασης, υποθήκη, ενέχυρο, προνόμιο ή άλλο 
δικαίωμα δεν εμποδίζει τον κύριο ή άλλο κατά περί¬ 
πτωση υπόχρεο να εκτελέσει τις υποχρεώσεις, που 
προβλέπονται στο νόμο αυτόν, ούτε τον Οργανισμό να 


ενεργήσει ό,τι προβλέπεται στο νόμο αυτόν. Αν εκποι¬ 
είται από τον Οργανισμό το ναυάγιο ή το πλοίο και έχει 
επιβληθεί σε αυτό αναγκαστική κατάσχεση, ο υπάλλη¬ 
λος του πλειστηριασμού ενεργεί σύμφωνα με τις δια¬ 
τάξεις του Κώδικα Πολιτικής Δικονομίας, που αφορούν 
την αναγγελία και τη διανομή του πλειοτηριάσματος, 
μετά τη δημόσια κατάθεση του τιμήματος και την πι¬ 
στοποίηση της ανέλκυσης και απομάκρυνσης του ναυ¬ 
αγίου ή της απομάκρυνσης του πλοίου, που προβλέπο- 
νται στις διατάξεις του νόμου αυτού. 

3. Κάθε δαπάνη του Οργανισμού ή αντίστοιχα της Λι¬ 
μενικής Αρχής, για ενέργειές τους στις περιπτώσεις των 
προηγούμενων άρθρων και κάθε ζημιά τους κατά τις ε¬ 
νέργειες αυτές, η οποία δεν οφείλεται σε δόλο ή βαρειά 
αμέλεια των οργάνων τους, καταβάλλεται από τον κύριο 
ή τον κατά περίπτωση υπόχρεο να τις εκτελέσει και σε 
περίπτωση μη άμεσης καταβολής, καταλογίζονται σε 
βάρος τους και εισπράττονται σύμφωνα με τις διατάξεις 
περί είσπραξης δημοσίων εσόδων. Η δαπάνη αυτή εξάλ¬ 
λου ικανοποιείται κατά προτίμηση πριν από κάθε άλλη α¬ 
παίτηση από την αξία του ναυαγίου ή του πλοίου. 

4. Κάθε ποσό, που εισπράττεται από το Δημόσιο, από 
πρόστιμο ή απότοτίμηματης εκποίησης ναυαγίου ή πλοί¬ 
ου ή από κατάπτωση εγγυήσεων, σύμφωνα με τις διατά¬ 
ξεις του παρόντος, αποδίδεται στον ειδικό λογαριασμό 
"ΓαλάζιοΤαμείο"του Ειδικού Ταμείου Εφαρμογής Ρυθμι¬ 
στικών και Πολεοδομικών Σχεδίων (Ε.Τ.Ε.Ρ.Π.Σ.) κατά τις 
διατάξειςτου άρθρου 18του Ν. 743/1977 (ΦΕΚ319Α), ό¬ 
πως κωδικοποιήθηκαν στο άρθρο 18 του Π.Δ. 55/1998 
(ΦΕΚ58Α). 

Τα εισπραττόμενα ποσά διατίθενται για να καλύπτο¬ 
νται οι δαπάνες ανέλκυσης ή απομάκρυνσης ή κατ’ άλ¬ 
λο τρόπο εξουδετέρωσης επικίνδυνων ή επιβλαβών 
ναυαγίων ή πλοίων και αποκατάστασης του περιβάλλο¬ 
ντος, από το Δημόσιο, σύμφωνα με τις διατάξεις του 
παρόντος. 

Με κοινή απόφαση των Υπουργών Οικονομικών, Πε¬ 
ριβάλλοντος, Χωροταξίας και Δημόσιων Έργων και Ε¬ 
μπορικής Ναυτιλίας, ορίζονται οι προϋποθέσεις και ο 
τρόπος της κάλυψης κάθε δαπάνης της Λιμενικής Αρ¬ 
χής, για την εκτέλεση των ανωτέρω ενεργειών και της 
απόδοσης αυτής. 

5. Κάθε ποσό, που εισπράττεται από Οργανισμό κατά 
τις διατάξεις του παρόντος, διατίθεται για να καλύπτο¬ 
νται οι δαπάνες αυτού (του Οργανισμού) για την ανέλ¬ 
κυση ή απομάκρυνση ή κατ’ άλλο τρόπο εξουδετέρω- 
ση επικίνδυνων ή επιβλαβών ναυαγίων ή πλοίων και α¬ 
ποκατάσταση της ζημιάς ή βλάβης που προκλήθηκε 
στο περιβάλλον. 

6. Ο Οργανισμός μπορεί να επιτρέψει την παραμονή 
ναυαγίου ή πλοίου σε λιμένα, διώρυγα ή δίαυλο ή α¬ 
γκυροβολιό, για εύλογο χρονικό διάστημα, αν ο υπό¬ 
χρεος δηλώσει εγγράφως, ότι πρόκειται να το μετακι¬ 
νήσει για επισκευή σε ναυπηγοεπισκευαστική ζώνη ή ε¬ 
πιχείρηση ή για διάλυση και καταθέσει γι’ αυτό την 
εγγύηση, που προβλέπεται στην παράγραφο 8 του άρ¬ 
θρου 2. Η δυνατότητα αυτή μπορεί, για τους ίδιους λό¬ 
γους και με τους ίδιους όρους, να παρασχεθεί και στον 
πλειοδότη ή μειοδότη, που έγινε κύριοςτου πλοίου. 

7. Για τα θέματα ανέλκυσης, απομάκρυνσης ή εξου- 
δετέρωσης ναυαγίων ή πλοίων, ο Οργανισμός ή η Λιμε¬ 
νική Αρχή, ανάλογα, ενεργεί μετά από γνώμη Επιτρο¬ 
πής, στην οποία συμμετέχει εκπρόσωπος της νομαρ¬ 
χιακής αυτοδιοίκησης, της τοπικής αυτοδιοίκησης, της 
Λιμενικής Αρχής, του τοπικού εμπορικού επιμελητηρί¬ 
ου και του Οργανισμού που έχει τη διοίκηση και διαχεί¬ 
ριση του πλησιέστερου προς τη θέση του ναυαγίου λι¬ 
μένα. Στην Επιτροπή προεδρεύει ο εκπρόσωπος του 
Οργανισμού ή της Λιμενικής Αρχής. Η διαδικασία και ο 
τρόπος συγκρότησης και λειτουργίας της Επιτροπής, 
καθώς και η διαδικασία και ο τρόπος έκφρασης γνώ¬ 
μης, καθορίζονται με απόφαση του Υπουργού Εμπορι¬ 
κής Ναυτιλίας. 

Άρθρο 10 

Τροποποίηση και κατάργηση διατάξεων 

1. Στην παράγραφο 2 του άρθρου 18 του Ν. 743/1977, 
όπως κωδικοποιήθηκε στο άρθρο 18 του Π.Δ. 55/1998 
(ΦΕΚ 58 Α'), προστίθεται στοιχείο (ιβ), που έχει ως εξής: 
"ιβ. Την κάλυψη των δαπανών ανέλκυσης και απομά¬ 
κρυνσης ή κατ’ άλλο τρόπο εξουδετέρωσης ναυαγίων 
ή πλοίων σε λιμένες, διώρυγες, διαύλους και χωρικά ύ- 
δατα από τη Λιμενική Αρχή.". 

2. Για την εκποίηση ναυαγίων ή πλοίων, των οποίων 
κύριος είναι το Δημόσιο ή ο Οργανισμός, δεν είναι υπο¬ 
χρεωτική η εφαρμογή της διατάξεως του άρθρου 2 του 
Ν. 251/1976 (ΦΕΚ 19 Α'), όπως ισχύει. Η εκποίησή τους 
μπορεί να γίνει και σύμφωνα με τις διατάξεις του παρό¬ 
ντος νόμου ή άλλες διατάξεις, που αφορούν την κινητή 
ή ακίνητη περιουσία τους. 

3. Καταργούνται: 

α) Τα άρθρα 146 και 201 του Κώδικα Δημοσίου Ναυ¬ 
τικού Δικαίου, που κυρώθηκε μετο Ν.Δ. 187/1973 (ΦΕΚ 
261 Α') και η απόφαση 8171/1976 του Υπουργού Εμπο¬ 
ρικής Ναυτιλίας (ΦΕΚ 1560 Β'), που εκδόθηκε κατ’ ε¬ 
ξουσιοδότηση αυτού. 

β) Το άρθρο 9 του Ν. 1220/1981 (ΦΕΚ 296 Α'), εκτός α¬ 
πό την παράγραφο 4 αυτού, μετά από ένα (1) έτος από 
τη δημοσίευση του νόμου. Δίκες που έχουν ανοίγει ή θα 
ανοιγούν στον ανωτέρω χρόνο, με βάση τις διατάξεις 
του άρθρου αυτού, συνεχίζονται μέχρι την καθ’ οιον- 
δήποτε τρόπο περαίωσή τους. 

γ) Κάθε άλλη διάταξη, που ανάγεται στα θέματα που 
ρυθμίζει ο νόμος και είναι αντίθετη με τις διατάξεις αυ¬ 
τού. 

Άρθρο 11 
Άλλες διατάξεις 

1. Η υποπαράγραφος Ιατου άρθρου 13του Ν. 2743/ 
1999 (ΦΕΚ 211 Α') αντικαθίσταται ως ακολούθως: 

" 1 .α) Οι αποφάσεις αναγνώρισης τουριστικών πλοίων 
και πλοιαρίων ως επαγγελματικών, που έχουν εκδοθεί 
σύμφωνα με τις καταργούμενες διατάξεις του Ν. 438/ 
1976 και είναι σε ισχύ ή έληξε η ισχύς τους αλλά δεν έ¬ 
χει ακόμη παρέλθει ένα (1) έτος απάτη λήξη της ισχύος 
τους, εφόσον υπάρχουν οι προϋποθέσεις του παρό¬ 
ντος νόμου, αντικαθίστανται με άδειες επαγγελματι¬ 


κών πλοίων αναψυχής, μέχρι την 31η Μαρτίου του έ¬ 
τους 2001, χωρίς να ερευνάται η εκπλήρωση της υπο¬ 
χρέωσης της παραγράφου 4 του άρθρου 4 του Ν. 438/ 
1976. Οι άδειες αυτές θεωρούνται νέες άδειες και εκ- 
δίδονται σύμφωνα με τις διατάξεις της παραγράφου 1 
του άρθρου 2, το παράβολο όμως που καταβάλλεται εί¬ 
ναι, κατ’ εξαίρεση, αυτό της παραγράφου 2 του άρ¬ 
θρου 7. Αποφάσεις που για οποιονδήποτε λόγο δεν α¬ 
ντικαθίστανται στην προθεσμία αυτή παύουν να ισχύ¬ 
ουν αυτοδικαίως." 

2. Οι διατάξεις του άρθρου 23 και 37του Ν. 2109/1992 
"Ρύθμιση θεμάτων εκπαιδεύσεως, στρατολογίας, κατα- 
στάσεως του προσωπικού των Ενόπλων Δυνάμεων και 
άλλες διατάξεις" (ΦΕΚ 205 Α'/ 29.12.1992), καθώς και οι 
διατάξεις του άρθρου 10 παρ. 1 του Ν. 2448/1996 "Μι- 
σθολογικές ρυθμίσεις μονίμων στελεχών των Ενόπλων 
Δυνάμεων και αντιστοίχων της ΕΛ. ΑΣ., του Πυ ροσβεστι- 
κού και του Λιμενικού Σώματος" (ΦΕΚ 279 Α'/ 
31.12.1996), έχουν εφαρμογή και στο Λιμενικό Σώμα. 

3. Το άρθρο 44 του Ν.Δ. 187/1973 (ΦΕΚ 261 Α') αντι¬ 
καθίσταται ως ακολούθως: 

Άρθρο 44 

Υπεράριθμοι επιβάτες 

1. Απαγορεύεται η παραλαβή και μεταφορά με επι¬ 
βατηγό πλοίο αριθμού επιβατών μεγαλύτερου του α¬ 
ναγραφόμενου στο οικείο πιστοποιητικό, της Λιμενικής 
ή Ελληνικής Προξενικής Αρχής υποχρεούμενης να α¬ 
παγορεύσει τον απόπλου του πλοίου. 

2. Σε περίπτωση μεταφοράς υπεράριθμων επιβατών 
επιβάλλεται από τη Λιμενική Αρχή κατάπλου στον πλοι¬ 
οκτήτη ή εφοπλιστή πρόστιμο ίσο με το πεντηκοντα- 
πλάσιο του εισπραττόμενου εισιτηρίου ανά υπεράριθ¬ 
μο επιβάτη. Η επίδοση της κλήσης προς απολογία στον 
παραβάτη και της απόφασης της επιβολής του προστί¬ 
μου γίνεται και προς τον πλοίαρχο του πλοίου. Στην πε¬ 
ρίπτωση αυτή δεν επιβάλλονται παράλληλα οι διοικητι¬ 
κές κυρώσεις του άρθρου 180 στον πλοιοκτήτη ή εφο¬ 
πλιστή. 

3. Μετην απόφαση επιβολήςτου προστίμου, το οποίο 
βεβαιώνεται ως δημόσιο έσοδο, δύναται να απαγορευ- 
θεί από την οικεία Λιμενική Αρχή ο απόπλους του πλοί¬ 
ου μέχρι καταβολής του προστίμου ή κατάθεσης ισό¬ 
ποσης εγγυητικής επιστολής τράπεζας που λειτουργεί 
νόμιμα στην Ελλάδα. Σε περίπτωση που επιτακτικοί συ¬ 
γκοινωνιακοί ή άλλοι λόγοι, κατά την κρίση της λιμενι¬ 
κής αρχής, το δικαιολογούν και είναι από τα πράγματα 
ανέφικτη η άμεση προσκόμιση τραπεζικής εγγύησης, η 
Λιμενική Αρχή δύναται να δέχεται κατάθεση προσωπι¬ 
κής επιταγής του υπόχρεου ή του πλοιάρχου του πλοί¬ 
ου ή του υπεύθυνου ναυτικού πράκτορα, τράπεζας που 
λειτουργεί στην Ελλάδα, με την προϋπόθεση αντικατά¬ 
στασής της με ισόποση εγγυητική επιστολή της ως άνω 
τράπεζας, με μέριμνατων υποχρέων, αμέσως μόλις αυ¬ 
τό γίνει εφικτό, άλλως απαγορεύεται ο απόπλους του 
πλοίου με μέριμνα οποιασδήποτε Λιμενικής Αρχής, 
στην περιοχή δικαιοδοσίας της οποίας ευρίσκεται το 
πλοίο. 

4. Με τον όρο "εισπραττόμενο εισιτήριο" για την εφαρ¬ 
μογή της παρούσας διάταξης νοείται ο κατώτερος ναύ¬ 
λος, χωρίς τις υπέρ τρίτων επιβαρύνσεις, για τον προη¬ 
γούμενο λιμένα προσέγγισης του πλοίου. Στις περιπτώ¬ 
σεις που ο ναύλος δεν έχει καθορισθεί από το Υπουργείο 
Εμπορικής Ναυτιλίας, ως εισπραττόμενο εισιτήριο λογί¬ 
ζεται ο πραγματικός ναύλος που καταβλήθηκε. 

5. Για τη διαπίστωση του αριθμού των μεταφερθέ- 
ντων υπεράριθμων επιβατών, εκτός των άλλων αποδει¬ 
κτικών διαδικασιών, μπορεί να διενεργείται και καταμέ¬ 
τρηση από τα όργανα της Λιμενικής Αρχής κατάπλου 
του πλοίου. Πριν τη διενέργεια της καταμέτρησης, ο ε¬ 
πικεφαλής των λιμενικών οργάνων καλεί τον πλοίαρχο 
να λάβει τα απαραίτητα μέτρα. Μετά το πέρας της κα¬ 
ταμέτρησης, συντάσσεται πρωτόκολλο στο οποίο ανα¬ 
γράφεται ο αριθμός των αποβιβασθέντων. Το πρωτό¬ 
κολλο αυτό συνυπογράφεται από τον πλοίαρχο ή τον ο¬ 
ριζόμενο από αυτόν αξιωματικό του πλοίου, σε 
περίπτωση δε άρνησης υπογραφής του τελευταίου γί¬ 
νεται ειδική μνεία επί του πρωτοκόλλου από τον επικε¬ 
φαλής των λιμενικών οργάνων. 

6. Με απόφαση του Υπουργού Εμπορικής Ναυτιλίας, 
καθορίζεται κάθε άλλο θέμα σχετικό με την εφαρμογή 
του άρθρου αυτού." 

4. Η παράγραφος 2 του άρθρου 180 του Ν.Δ. 187/ 
1973 (ΦΕΚ261 Α'), όπως αντικαταστάθηκε με το άρθρο 
δωδέκατο του Ν. 2372/1996 (ΦΕΚ 29 Α'), αντικαθίστα¬ 
ται ως ακολούθως: 

"2. Ειδικά σε περίπτωση έκδοσης υπεράριθμων εισι¬ 
τηρίων επιβατών επιβάλλεται στον υπαίτιο ναυτικό 
πράκτορα πρόστιμο ύψους τριάντα χιλιάδων (30.000) 
δραχμών ανά υπεράριθμο εισιτήριο. Ομοίως και εφό¬ 
σον δεν συντρέχει περίπτωση εφαρμογής της διάτα¬ 
ξης της παραγράφου 2 του άρθρου 44, ισόποσο πρό¬ 
στιμο επιβάλλεται και στον πλοιοκτήτη ή εφοπλιστή του 
πλοίου." 

5. Η παράγραφος 9 του άρθρου ενδέκατου του Ν. 
2688/1999 (ΦΕΚ 40 Α') αντικαθίσταται ως εξής: 

"9. Με κοινή απόφαση των Υπουργών Οικονομικών 
και Εμπορικής Ναυτιλίας μπορεί να διατίθενται στις λι¬ 
μενικές αρχές ή σε άλλες υπηρεσίεςτου Υπουργείου Ε¬ 
μπορικής Ναυτιλίας, για κάλυψη των αναγκών τους, 
χερσαία, πλωτά και εναέρια μεταφορικά μέσα που έ¬ 
χουν κατασχεθεί ως αντικείμενα λαθρεμπορίας ή ως 
μεταφορικά μέσα λαθρεμπορευμάτων, ναρκωτικών 
ουσιών ή λαθρομεταναστών, εφόσον παρέλθουν (3) 
μήνες από την ημερομηνία κατάσχεσής τους και στο 
διάστημα αυτό δεν έχει εκδοθεί απόφαση του αρμόδι¬ 
ου δικαστηρίου για την άρση της κατάσχεσης και την α¬ 
πόδοση των μέσων αυτών στους ιδιοκτήτες τους. 

Τα ως άνω μέσα επιστρέφονται στους κυρίους ή νό¬ 
μιμους κατόχους τους, εφόσον εκδοθεί απόφαση άρ¬ 
σης της κατάσχεσης ή αθωωτική απόφαση ή απόφαση 
ότι δεν πρέπει να γίνει κατηγορία ή παύει οριστικά ή κη¬ 
ρύσσει απαράδεκτη την ποινική δίωξη και διατάσσει 
την απόδοσή τους." 

6. Τα άρθρα ένατο και δέκατο του Ν. 314/1976 (ΦΕΚ 
106 Α') αναριθμούνται σε δέκατο και ενδέκατο αντί¬ 
στοιχα. 


7. Στο Ν. 314/1976 (ΦΕΚ 106 Α') μετά το άρθρο όγδοο 
προστίθεται νέο άρθρο ένατο ως ακολούθως: 

"Άρθρο ένατο 

Υποχρεωτική ασφάλιση ευθύνης για ζημιές ρύπανσης 
από πετρέλαιο από πλοία ή πλωτά ναυπηγήματα που 
δεν υπάγονται στις παραπάνω διατάξεις 

1. Ο πλοιοκτήτης ελληνικού ή ξένου πλοίου και πλω¬ 
τού ναυπηγήματος, το οποίο καταπλέει ή αποπλέει από 
ελληνικό λιμένα ή όρμο ή θαλάσσιο τερματικό σταθμό, 
και μεταφέρει φορτίο πετρελαίου χύμα ποσότητας μέ¬ 
χρι και 2.000 τόννους ή βρίσκεται μόνιμα ή προσωρινά 
αγκυροβολημένο ή προσορμισμένο εντός των ελληνι¬ 
κών χωρικών υδάτων (χωρίς να εκτελεί μεταφορά) και 
οι δεξαμενές φορτίου του χρησιμοποιούνται για την α¬ 
ποθήκευση ή επεξεργασία πετρελαίου χύμα ανεξαρτή¬ 
τως ποσότητας, υποχρεούται να διατηρεί σε ισχύ α¬ 
σφάλιση ή άλλη χρηματική ασφάλεια ποσού ίσου του¬ 
λάχιστον με το όριο της ευθύνηςτου, που προκύπτει ως 
γινόμενο των κόρων ολικής χωρητικότητας του πλοίου 
ή του πλωτού ναυπηγήματος επί 600 μονάδες του Ειδι¬ 
κού Τραβηκτικού Δικαιώματος, όπως αυτό ορίζεται α¬ 
πό το Διεθνές Νομισματικό Ταμείο, προς κάλυψη της 
αστικής ευθύνης του για ζημία από ρύπανση εντός της 
ελληνικής επικράτειας και να είναι εφοδιασμένο με πι¬ 
στοποιητικό. 

Στον όρο "πετρέλαιο", που αναφέρεται στο άρθρο αυ¬ 
τό, περιλαμβάνονται και τα πετρελαιοειδή κατάλοιπα ή 
τα μίγματά τους με νερό. 

2. Κατά τα λοιπά εφαρμόζονται οι διατάξεις του νό¬ 
μου αυτού, καθώς και οι εκτελεστικές διατάξεις που εκ- 
δίδονται κατ’ εξουσιοδότησή του. 

3. Με απόφαση του Υπουργού Εμπορικής Ναυτιλίας 
καθορίζεται ο τύπος του παραπάνω πιστοποιητικού και 
ρυθμίζεται κάθε άλλο θέμα σχετικό με την εφαρμογή 
των διατάξεων του παρόντος άρθρου." 

8. Η παράγραφος 1 του άρθρου πέμπτου του Ν. 
314/1976 αντικαθίσταται ως ακολούθως: 

"1. Για κάθε παράβαση των διατάξεων του νόμου αυ¬ 
τού και των εκτελεστικών αυτού διατάξεων, ανεξάρτη¬ 
τα από άλλες συνέπειες, επιβάλλεται, με αιτιολογημέ¬ 
νη απόφαση του προϊσταμένου της Λιμενικής Αρχής, 
πρόστιμο από διακόσιες χιλιάδες (200.000) μέχρι δέκα 
εκατομμύρια (10.000.000) δραχμές. Με προεδρικό διά¬ 
ταγμα, που εκδίδεται ύστερα από πρόταση του Υπουρ¬ 
γού Εμπορικής Ναυτιλίας, μπορούν να αυξάνονται τα 
όρια του προστίμου." 

9. Η παράγραφος 2 του άρθρου πέμπτου του Ν. 314/ 
1976 παύει να ισχύει και οι παράγραφοι 3, 4, 5 και 6 α- 
ναριθμούνται σε 2, 3, 4 και 5. 

Άρθρο 12 

Κάλυψη εξόδων και ζημιών κατά την επιχείρηση 
έρευνας και διάσωσης 

Η δαπάνη κάλυψης των εξόδων και των ζημιών των ι¬ 
διωτικών πλοίων, πλοιαρίων και μικρών σκαφών, που 
προκλήθηκαν κατά την επιχείρηση έρευνας και διάσω¬ 
σης των ναυαγών του πλοίου "ΕΞΠΡΕΣ ΣΑΜΙΝΑ" την 

26η Σεπτεμβρίου 2000 και εξαιτίας αυτής, βαρύνει το 
Λογαριασμό Επιθεωρήσεων του άρθρου 37 του Κώδι¬ 
κα Δημοσίου Ναυτικού Δικαίου που κυρώθηκε με το 
Ν.Δ. 187/1973 (ΦΕΚ261 Α'). Για τον προσδιορισμό του 
ποσού που οφείλεται, οι δικαιούχοι μπορούν να υπο¬ 
βάλλουν στη Λιμενική Αρχή Πάρου αίτηση μέχριτέλους 
του μηνάς Φεβρουάριου 2001. Οι αιτήσεις τίθενται υ¬ 
πόψη τοπικής επιτροπής που αποτελείται από τον οι¬ 
κείο Λιμενάρχη, ως πρόεδρο και μέλη από έναν εκπρό¬ 
σωπο του Επαρχείου Πάρου, του Δήμου Πάρου, της 
Κοινότητας Αντιπάρου και του τοπικού κλιμακίου επι¬ 
θεώρησης πλοίων. Η επιτροπή αξιολογεί τις ζημιές και 
γνωματεύει για την απαιτούμενη για κάθε σκάφος δα¬ 
πάνη. Μετά την αξιολόγηση συντάσσεται έκθεση, η ο¬ 
ποία, μέσω της Λιμενικής Αρχής Πάρου, υποβάλλεται 
στον Κλάδο Ελέγχου Εμπορικών Πλοίωντου Υπουργεί¬ 
ου Εμπορικής Ναυτιλίας για ανάλογη εισήγηση στον Υ¬ 
πουργό Εμπορικής Ναυτιλίας προς έγκριση καταβο¬ 
λής του χρηματικού ποσού που οφείλεται σε κάθε εν¬ 
διαφερόμενο. 

Άρθρο 13 

Προαγωγή λόγω διακεκριμένης πράξης 

1. Το προσωπικό του Λιμενικού Σώματος που σε και¬ 
ρό ειρήνης και κατά τη διάρκεια της υπηρεσίας του ή ε¬ 
ξαιτίας αυτής εκτέλεσε εξαιρετική - διακεκριμένη πρά¬ 
ξη , με τη ν οποία εν γνώσει το υ εξέθεσε τη σω ματική το υ 
ακεραιότητα σε άμεσο και προφανή κίνδυνο που υπερ¬ 
βαίνει κατά πολύ την εκτέλεση του καλώς εννοουμένου 
καθήκοντος, επισύροντας ανεπιφύλακτα το θαυμασμό 
και την εκτίμηση των προϊσταμένων-υφισταμένων ή της 
κοινής γνώμης, προάγονται, ανεξάρτητα από την ύ¬ 
παρξη κενής οργανικής θέσης ή τη συμπλήρωση των 
τυπικών προσόντων προαγωγής του, στον ανώτερο 
βαθμό από εκείνον που φέρει κατά την ημερομηνία λή¬ 
ψης της απόφασης του Συμβουλίου Λ.Σ., που αναφέ- 
ρεται στην επόμενη παράγραφο και εφόσον ο βαθμός 
αυτός προβλέπεται για την κατηγορία του. 

2. Για την προαγωγή αυτή απαιτείται: 

α) Η εντός τριμήνου από την ημερομηνία τέλεσης της 
πράξης διενέργεια ένορκης διοικητικής εξέτασης, από 
την οποία να προκύπτουν σαφώς και εμπεριστατωμένα 
οι προϋποθέσεις εφαρμογής της προηγούμενης παρα¬ 
γράφου. 

β) Πλήρως αιτιολογημένη πρόταση του Κλαδάρχη 
Προσωπικού και Διοικητικής Μέριμνας. 

γ) Σύμφωνη γνώμη του Ανώτερου Συμβουλίου Λ.Σ. με 
ευρύτερη σύνθεση. 

Στις περιπτώσεις άσκησης ποινικής δίωξης ή και πα¬ 
ραπομπής των προτεινόμενων σε Ανακριτικό Συμβού¬ 
λιο Λ.Σ. αναστέλλεται η λήψη της σχετικής απόφασης 
μέχρι την έκδοση βουλεύματος, τελεσίδικης δικαστι¬ 
κής απόφασης ή γνωμοδότησης του Ανακριτικού Συμ¬ 
βουλίου Λ.Σ. 

δ) Οι αποφάσεις του Συμβουλίου Λ.Σ. με ευρύτερη 
σύνθεση να καταχωρούνται σε πρακτικό και να λαμβά- 
νονται ομόφωνα ή κατά πλειοψηφία. Οι αποφάσεις αυ¬ 
τές είναι υποχρεωτικές για τον Υπουργό Εμπορικής 
Ναυτιλίας, ο οποίος εντός είκοσι (20) ημερώνπροκαλεί 


το προεδρικό διάταγμα προαγωγής για τους Αξιωματι¬ 
κούς και Ανθυπασπιστές Λ.Σ. ή εκδίδει απόφαση προα¬ 
γωγής για τους Υπαξιωματικούς και Λιμενοφύλακες. 

3. Ο προαγόμενος σύμφωνα με τα παραπάνω εντάσ¬ 
σεται κάτω από τους ομοιόβαθμους της αντίστοιχης ε¬ 
πετηρίδας που έχουν προαχθεί πριν από αυτόν, δεν ε¬ 
ξελίσσεται δε περαιτέρω, εάν δεν έχει ή δεν αποκτήσει 
τα προσόντα που προβλέπονται από τις ισχύουσες δια¬ 
τάξεις περί προαγωγών. Η παραπάνω προαγωγή συ- 
ντελείται για δεύτερη φορά όταν η εξαίρετη-διακεκρι- 
μένη πράξη τελέστηκε στο νέο βαθμό. 

4. Οι διατάξεις του άρθρου αυτού έχουν αναδρομική 
ισχύ απάτην 1η Ιουνίου του έτους 2000. 

Άρθρο 14 

Ποσοστά κράτησης επί των προστίμων υπέρ Μ.Τ.Ν. 
καιΤ.Α.Ν. 

1. Οι παράγραφοι 14, 15 και 16του άρθρου 6του Ν. 
2399/1996 (ΦΕΚ 90 Α'), όπως αντικαταστάθηκαν με τις 
παραγράφους 6ζ'καιη'του άρθρου 2του Ν. 2575/1998 
(ΦΕΚ 23 Α'), τροποποιούνται ως ακολούθως: 

α) Στις παραγράφους 14, 15 και 16 το ποσοστό 3% α¬ 
ντικαθίσταται σε 5%. 

β) Στην παράγραφο 15 προστίθενται εδάφια γ' και δ' 
ως ακολούθως: 

"(γ) από τα πρόστιμα του άρθρου 157 του Ν.Δ. 187/ 
1973 (ΦΕΚ 261 Α') "Περί Κ.Δ.Ν.Δ." που βεβαιώνονται α¬ 
πό τις Λιμενικές Αρχές και εισπράττονται από τις οικεί¬ 
ες Δ.Ο.Υ., καθώς και από τα πρόστιμα των άρθρων 44 
και 45 του ως άνω Κ.Δ.Ν.Δ., καθώς και των προστίμων 
του άρθρου 13 του Π.Δ. 55/1998 (ΦΕΚ 58 Α'), όπως αυ¬ 
τά ισχύουν κάθε φορά, 

δ) από τα έσοδα του Λογαριασμού Επιθεωρήσεων 
του άρθρου 37του Ν.Δ. 187/1973 "Περί Κ.Δ.Ν.Δ.", όπως 
αυτό ισχύει κάθε φορά." 

2. Η παράγραφος 3 του άρθρου 2 του Ν. 2575/1998 
(ΦΕΚ 23 Α') αντικαθίσταται ως ακολούθως: 

"3.(α) Οι διατάξεις του Κώδικα Οδικής Κυκλοφορίας 
(Κ.Ο.Κ.) εφαρμόζονται στους χώρους των χερσαίων 
ζωνών των λιμένων και όσων εξομοιώνονται με αυτούς, 
από τα όργανα των οικείων Λιμενικών Αρχών. Η αρμο¬ 
διότητα αυτή των Λιμενικών Αρχών είναι αποκλειστική, 
καταργούμενης κάθε τυχόν αντίθετης διάταξης. Τα 
πρόστιμα για παράνομη στάθμευση που επιβάλλονται 
από όργανα των Λιμενικών Αρχών κατά την εφαρμογή 
των διατάξεων του Κ.Ο.Κ. αποτελούν έσοδο των οικεί¬ 
ων Λιμενικών Οργανισμών και Λιμενικών Ταμείων που έ¬ 
χουν τη χρήση και εκμετάλλευση των χώρων αυτών και 
εισπράττονται σύμφωνα με τις διατάξεις περί εισπρά- 
ξεως δημοσίων εσόδων. 

(β) Ποσοστό κράτησης 3% από τα έσοδα αυτά, κα¬ 
θώς και από τα βεβαιούμενα από τις Λιμενικές Αρχές 
πρόστιματου άρθρου 3παρ. 23του Ν. 2242/1994 (ΦΕΚ 
162 Α') που εισπράττονται από το Ε.Τ.Ε.Ρ.Π.Σ. και τη¬ 
ρούνται στον Ειδικό Λογαριασμό αυτού "Γαλάζιο Τα¬ 
μείο", όπως αυτά ισχύουν κάθε φορά, αποδίδεται υπέρ 
του Ταμείου Αλληλοβοήθειας Ναυτικού (Τ.Α.Ν.). 

(γ) Με αποφάσεις των Υπουργών Εμπορικής Ναυτι¬ 
λίας, Εθνικής Άμυνας, Οικονομικών και Περιβάλλο- 

ντος, Χωροταξίας και Δημόσιων Έργων, κατά περίπτω¬ 
ση, ρυθμίζονται θέματα βεβαίωσης, είσπραξης και α¬ 
πόδοσης των προστίμων αυτών και του ποσοστού υπέρ 
του Τ.Α.Ν., ως και κάθε λεπτομέρεια αναγκαία για την 
εφαρμογή της διάταξης αυτής." 

3. Η με τις ως άνω διατάξεις νομική υποχρέωση των 
Λιμενικών Ταμείων για την απόδοση του υπέρ Μ.Τ.Ν. 
και Τ.Α.Ν. προβλεπόμενου ποσοστού από τα έσοδά 
τους, σε περίπτωση μετατροπής τους ως νομικών προ¬ 
σώπων, διατηρείται από τους νέους φορείς διοίκησης 
και εκμετάλλευσης των λιμένων ως καθολικών διαδό¬ 
χων αυτών που υπεισέρχονται αυτοδικαίως στα δικαι¬ 
ώματα και τις υποχρεώσεις τους. 

4. Από τις διατάξεις της παραγράφου 2 του άρθρου 2 
του Ν. 2329/1995 (ΦΕΚ 172 Α') εξαιρούνται οι Πλοίαρ¬ 
χοι Λ.Σ. που δεν διανύουν τον τελευταίο βαθμό εξέλι¬ 
ξής τους. Αυτοί κρίνονται όπως και οι λοιποί ομοιόβαθ- 
μοίτους, που δεν συμπληρώνουν 35ετία. 

5. Για την εφαρμογή των διατάξεων των άρθρων 16 
παρ. 11 και22παρ. Ιβ'του Ν. 2439/1996 (ΦΕΚ219 Α') 
και μόνον όσον αφορά τις τακτικές κρίσεις του έτους 
2001 -2002, οι προαχθέντες κατά τους μήνες Μάιο και 
Ιούνιο του 2000 με τις τακτικές κρίσεις του έτους 2000 
- 2001 στους βαθμούς του Υποστρατήγου, Ταξιάρχου 
και Συνταγματάρχη και αντιστοίχων των άλλων κλάδων 
των Ενόπλων Δυνάμεων θεωρούνται ότι έχουν συ¬ 
μπληρώσει ένα έτος στον κατεχόμενο βαθμό. 

Άρθρο 15 

Ρυθμίσεις θεμάτων Οργανισμού Λιμένος Πειραιώς 

Α.Ε. - Οργανισμού Λιμένος Θεσσαλονίκης Α.Ε. και 
εταιρειών υπό εκκαθάριση 

1. Στην παράγραφο 1 του άρθρου 5 του Καταστατι¬ 
κού της Εταιρείας Οργανισμός Λιμένος Πειραιώς Α.Ε., 
όπως ενσωματώθηκε στο τρίτο άρθρο του Ν. 2688/ 
1999 (ΦΕΚ 40 Α') οι λέξεις "...ως νομικό πρόσωπο δη¬ 
μοσίου δικαίου..." στα στοιχεία α), β) και γ) αντικαθί¬ 
στανται από τις λέξεις "...Ανώνυμη Εταιρεία..." και στο 
τέλος της παραγράφου προστίθεται νέο εδάφιο: 

"Η απογραφή, αποτίμηση και εκτίμηση των ανωτέρω 
περιουσιακών στοιχείων θα γίνει με βάση το χρόνο υ¬ 
πολογισμού της αξίας τους, ο οποίος θα καθορισθεί 
σύμφωνα με την παράγραφο 3 του παρόντος άρθρου." 

2. Οι παράγραφοι 2 και 3 του άρθρου 5 του Καταστα¬ 
τικού της Εταιρείας Οργανισμός Λιμένος Πειραιώς 
Α.Ε., όπως ενσωματώθηκε στο τρίτο άρθρο του Ν. 
2688/1999 (ΦΕΚ 40 Α') αντικαθίστανται ως εξής: 

"2. Η καθαρή θέση που θαπροκύψει, σύμφωνα με την 
προηγούμενη παράγραφο, κεφαλαιοποιείται, ολικά ή 
μερικά, για τον προσδιορισμό του οριστικού ύψους του 
μετοχικού κεφαλαίου, το δε τυχόν μη κεφαλαιοποιού- 
μενο τμήμα της άγεται σε ειδικό αποθεματικό. 

Με απόφαση της Γενικής Συνέλευσης του Οργανι¬ 
σμού Λιμένος Πειραιώς Α.Ε. προσδιορίζεται η αναλο¬ 
γία της κεφαλαιοποιούμενης καθαρής θέσης προς την 
αγόμενη σε ειδικό αποθεματικό. 

3. Η απογραφή και αποτίμηση των περιουσιακών 
στοιχείων του Οργανισμού Λιμένος Πειραιώς Α.Ε. θα 
γίνει από Επιτροπή, σύμφωνα με το άρθρο 9 του Κ.Ν. 


2190/1920, που ορίζεται με κοινή απόφαση των Υπουρ¬ 
γών Εθνικής Οικονομίας και Εμπορικής Ναυτιλίας. Με 
την ίδια απόφαση ορίζεται ο χρόνος υπολογισμού της 
αξίας των εισφερόμενων στον Οργανισμό Λιμένος Πει¬ 
ραιώς Α.Ε. περιουσιακών στοιχείων, ο οποίος δύναται 
να είναι προγενέστερος του χρόνου διορισμού της Ε¬ 
πιτροπής, ο τρόπος διενέργειας της αποτίμησης, η α¬ 
ποζημίωση των μελών της Επιτροπής και κάθε άλλη 
σχετική λεπτομέρεια." 

3. Στο άρθρο 5 του Καταστατικού της Εταιρείας Ορ¬ 
γανισμός Λιμένος Πειραιώς Α.Ε., που ενσωματώθηκε 
με το τρίτο άρθρο του Ν. 2688/1999 (ΦΕΚ 40 Α'), προ¬ 
στίθεται παράγραφος 5 ως εξής: 

"5. Η εκ της διαδικασίας της αυξήσεως του μετοχικού 
κεφαλαίου τυχόν προκύπτουσα υπεραξία, η οποία θα 
χρησιμοποιηθεί κατά την αύξηση του μετοχικού κεφα¬ 
λαίου ή τη δημιουργία οποιουδήποτε ειδικού αποθεμα- 
τικού, δεν υπόκειται σε οποιαδήποτε φορολογία κατά ο¬ 
ποιαδήποτε χρονική περίοδο, περιλαμβανομένης και ε¬ 
κείνης του χρόνου λύσεως της εταιρείας. Προκειμένου 
περί υπολογισμού των εκπιπτόμενων από τα ακαθάρι¬ 
στα έσοδα αποσβέσεων επί της αξίας των εισφερόμε¬ 
νων πάγιων περιουσιακών στοιχείων, βάσει των ισχυου- 
σών διατάξεων, λαμβάνεται ως βάση η κατά τα ανωτέρω 
εκτιμηθείσα αξία κάθε πάγιου περιουσιακού στοιχείου." 

4. Στην παράγραφο 1 του άρθρου 5 του Καταστατι¬ 
κού της Εταιρείας Οργανισμός Λιμένος Θεσσαλονίκης 
Α.Ε., όπως ενσωματώθηκε στο όγδοο άρθρο του Ν. 
2688/1999 (ΦΕΚ 40 Α'), οι λέξεις"... ως νομικό πρόσωπο 
δημοσίου δικαίου..." στα στοιχεία α), β) και γ) αντικαθί¬ 
στανται από τις λέξεις "...Ανώνυμη Εταιρεία..." και στο 
τέλος της παραγράφου προστίθεται νέο εδάφιο: 

"Η απογραφή, αποτίμηση και εκτίμηση των ανωτέρω 
περιουσιακών στοιχείων θα γίνει με βάση το χρόνο υ¬ 
πολογισμού της αξίας τους, ο οποίος θα καθορισθεί 
σύμφωνα με την παράγραφο 3 του παρόντος άρθρου." 

5. Οι παράγραφοι 2 και 3 του άρθρου 5 του Καταστα¬ 
τικού της Εταιρείας Οργανισμός Λιμένος Θεσσαλονί¬ 
κης Α.Ε., όπως ενσωματώθηκε με το όγδοο άρθρο του 
Ν. 2688/1999 (ΦΕΚ 40 Α'), αντικαθίστανται ως εξής: 

"2. Η καθαρή θέση που θαπροκύψει, σύμφωνα με την 
προηγούμενη παράγραφο, κεφαλαιοποιείται, ολικά ή 
μερικά, γιατονπροσδιορισμότου οριστικού ύψουςτου 
μετοχικού κεφαλαίου, το δε τυχόν μη κεφαλαιοποιού- 
μενο τμήμα της άγεται σε ειδικό αποθεματικό. 

Με απόφαση της Γενικής Συνέλευσης του Οργανι¬ 
σμού Λιμένος Θεσσαλονίκης Α.Ε. προσδιορίζεται η α¬ 
ναλογία της κεφαλαιοποιούμενης καθαρής θέσης 
προς την αγόμενη σε ειδικό αποθεματικό. 

3. Η απογραφή και αποτίμηση των περιουσιακών 
στοιχείωντου Οργανισμού Λιμένος Θεσσαλονίκης Α.Ε. 
θα γίνει από Επιτροπή, σύμφωνα με το άρθρο 9 του 
Κ.Ν. 2190/1920, που ορίζεται με κοινή απόφαση των Υ¬ 
πουργών Εθνικής Οικονομίας και Εμπορικής Ναυτι¬ 
λίας. Με την ίδια απόφαση ορίζεται ο χρόνος υπολογι¬ 
σμού της αξίας των εισφερόμενων στον Οργανισμό Λι¬ 
μένος Θεσσαλονίκης Α.Ε. περιουσιακών στοιχείων, ο 
οποίος δύναται να είναι προγενέστερος του χρόνου 
διορισμού της Επιτροπής, ο τρόπος διενέργειας της α- 

ποτίμησης, η αποζημίωση των μελών της Επιτροπής 
και κάθε άλλη σχετική λεπτομέρεια." 

6. Στο άρθρο 5 του Καταστατικού της Εταιρείας Ορ¬ 
γανισμός Λιμένος Θεσσαλονίκης Α.Ε., που ενσωματώ¬ 
θηκε με το όγδοο άρθρο του Ν. 2688/1999 (ΦΕΚ40 Α'), 
προστίθεται παράγραφος 5 ως εξής: 

"5. Η έκτης διαδικασίας της αυξήσεωςτου μετοχικού 
κεφαλαίου τυχόν προκύπτουσα υπεραξία, η οποία θα 
χρησιμοποιηθεί κατά την αύξηση του μετοχικού κεφα¬ 
λαίου ή τη δημιουργία οποιουδήποτε ειδικού αποθεμα- 
τικού δεν υπόκειται σε οποιαδήποτε φορολογία κατά ο¬ 
ποιαδήποτε χρονική περίοδο, περιλαμβανόμενης και ε¬ 
κείνης του χρόνου λύσεως της εταιρείας. Προκειμένου 
περί υπολογισμού των εκπιπτόμενων από τα ακαθάρι¬ 
στα έσοδα αποσβέσεων επί της αξίας των εισφερόμε¬ 
νων πάγιων περιουσιακών στοιχείων, βάσει των ισχυου- 
σών διατάξεων, λαμβάνεται ως βάση η κατά τα ανωτέρω 
εκτιμηθείσα αξία κάθε πάγιου περιουσιακού στοιχείου." 

7. Η ανάληψη, δυνάμει των διατάξεων του άρθρου 74 
του Ν. 2127/1993 (ΦΕΚ48 Α') καιτηςπαρ. 18 του άρ¬ 
θρου 53 του Ν. 2224/1994 (ΦΕΚ 112 Α'), από το Δημό¬ 
σιο των κάθε φύσεως ληξιπρόθεσμων υποχρεώσεων 
προς το Ι.Κ.Α. και τους λοιπούς ασφαλιστικούς οργανι¬ 
σμούς των επιχειρήσεων που έχουν υπαχθεί στο καθε¬ 
στώς ειδικής εκκαθάρισης του άρθρου 46Α του Ν. 
1892/1990, παρατείνεται μέχρι την 31.12.2001, έχουν 
δε ανάλογη εφαρμογή και οι υπόλοιπες διατάξεις του 
άρθρου 74του Ν. 2127/1993 (ΦΕΚ 48 Α'). 


Άρθρο 16 
Έναρξη ισχύος 

Ο Νόμος αυτός ισχύει από τη δημοσίευσή του στην Ε¬ 
φημερίδα της Κυβερνήσεως, εκτός αν ορίζεται διαφο¬ 
ρετικά στις επί μέρους διατάξεις. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως 
νόμου του Κράτους. 


Αθήνα, 2 Φεβρουάριου 2001 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 


Α. ΤΣΟΧΑΤΖΟΠΟΥΛΟΣ 

ΑΝΑΠΤΥΞΗΣ 

Ν. ΧΡΙΣΤΟΔΟΥΛΑΚΗΣ 

ΔΙΚΑΙΟΣΥΝΗΣ 

Μ.ΣΤΑΘΟΠΟΥΛΟΣ 


Γ. ΠΑΠΑΝΤΩΝΙΟΥ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Κ. ΛΑΛΙΩΤΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΧΡ. ΠΑΠΟΥΤΣΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 5 Φεβρουάριου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ ΠΕΡΙΦΕΡΕΙΑΚΑ ΓΡΑΦΕΙΑ 

Σολωμού 51 ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των Οϋε παρελθόντων ετών προσαυξάνεται κατά 2.000 δρχ. (5,87 βυτο) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιβί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

θυτο 

δρχ- 

ΘυΐΌ 

δρχ- 

θυΐΌ 

δρχ- 

θϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυΐΌ) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐθΓΠθΐ, με την καταβολή των 
αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























